Malibag hi Pipito

Level 5 (Grade 2)

KalanguyaFiction

Deskripsyon ni libro:

Istorya ni ungnga a nagaget ngem malibbag.

Listaan ni Letra:

a, i, m, n, k, o, t, e, y, -ay, -ey, -oy, d, l, h, g, p, ng, b, w, aw, ew, iw, ow, s, u, ñ, r, c, f, j, q, v, x, z

Nauhal a Ahel:

malibag, mapati, inhulat

Ballo a Ahel:

anmanonggal, nakaasian, ipidpidwa

Malibag hi Pipito

KalanguyaKabayan, Benguet, Philippines

Copyright © 2018, Enabling Writers Project - University of San Jose - Recoletos http://creativecommons.org/licenses/by/4.0/http://creativecommons.org/licenses/by/4.0/You are free to make commercial use of this work. You may adapt and add to this work. You must keep the copyright and credits for authors, illustrators, etc.ISBN

Waday hakay uunga, nan-ngadan ni Pipito. Mapati numan ni uunga. Wada at man i hakay problema. Pirmi a malibag higato.

Idi pinhak, binagan mama to. Anmanunggal ni ahukal tan bawang.

Alisto numan ni pimati. Idi unlaw di kantina, nilibagan tola.

Nantauli muwan di abong da. To inbag-an hi mama to nu hipay tunggalan to. Inhal mama to. Toka ipidpidwa inggaton himawang dima kantina.

Binaga muwan mama ton manunggal. Bangus tan kamatih i to alaan. Nilibagan to muwan isunga nantauli. Inhal muwan mama to. Nantauli muwan di kantina.

Pirmi hanghanggit ni gait ton aanak. Daka kankantiyawi, kakanday  kimabaw hi Pipito. Imakad ni kaon-nangi-nangih. Dinamag mama toy gabol.

Inhal to ay daka taptapangi. Nakaasian hi mama to. Kantoy man-namnam ni pahding to. Piyan ton tulungan hi Pipito.

Binaga muwan mama ton anmangalan mantika. Inhulat mama toy alaan to. Hay problema muwan, agto amtan manbasa.

Imakad hanto ibagan mama toy problema. Nan-nemnem muwan hi mama ton pahding.

Itud-an taka nalang ni manbasa. Inhal ton Pipito.

Basa-basa may daka am-amaga. Pati pay i manhulat. No waday agto amta kat manpatudo.

Katulongi matlang nan dadi to. Pirmi gaygaya da, inamta ton manbasa. No bagaan da, daka ihulat bangat. Higato ngulan manbasa.

Anggen kilasi may paala dan higato. Agtoma problema-en i pahding to. Agdala hanghanggitan hi'gato. Dakal pay i kamangi-itak higato.

Dimakal i babarkada to. Toda pay ka itud-tudo-i ni manbasa. Daka resrespito ah Pipito.